augusztus | 2006 | Réku online | 2 oldal
Hónap / 2006. augusztus
augusztus 10, 2006 augusztus 11, 2006 by reku
ismerőseid száma: 500
Az igazsághoz hozzátarozik, hogy néhány emberrel csak leveleztem, és akad 1-2 olyan “ismerős” is, aki véletlenül jelölt be. De van 2 függő kapcsolat, plusz egy csomó ember, aki nem jelenikmeg az iwiwen, egyszóval félelmetes, hogy hány embert ismerünk, és ezek közül hánnyal tartjuk a kapcsolatot…
augusztus 10, 2006 augusztus 10, 2006 by reku
konyha, tech
Tegnap megrendeltek a Hamlet számára egy laptopot. Nagyon örülök, és türelmetlenül várom, hogy kipróbáljam. Jó lesz majd mindenféle fesztiválon, mert mindig problémát jelent a tudósítások elkészítése, a képek megszerkesztése, stb. Azt nem tudom, hogyan lesz majd internetkapcsolat is hozzá, de bizakodom, hogy ez is megoldódik valahogyan… Wirelessel is felszerelik, ha jól értettem, és hátha az is elterjedtebb szolgáltatás lesz majd.
Tehéntúrós gombóc ipari mennyiségben:
1 kg tehéntúró, villával megtöröd egy nagyobb tálban, felversz 5 tojást, hozzákevered, majd 1,5 csésze grízt és 2 tasak vaníliás cukrot is hozzákeversz. H anagyon puha a massza, kicsi grízt lehet még tenni hozzá, de csak óvatosan, nehogy túl kemény legyen. Ha van időd, pihenteted a masszát kb. 1 órát.
A legnagyobb fazakat 3/4-ig feltöltöd vízzel, adsz hozzá egy kiskanálnyi sót, amikor fő, a masszából kis gombócokat formálsz és egyenkény beledobod a vízbe. Ha feljön a tetejére, már kész is van.
Közben szégyentelen mennyiségű prézlit pirítasz, amiben megforgatod majd a gombócokat, abban a sorrendben, ahogy felbuknak a fővő víz tetejére.
Minimum 50 darab lesz. Cukorral, tejfőllel/joghurttal, melegen finom, de lehet variálni lekvárral, hidegen stb.
augusztus 8, 2006 augusztus 8, 2006 by reku
blabla, konyha
no, annyit elértem, hogy az összes bejegyzés címe megjelent a wp piszkozatai között, 1970-es dátummal, nulla tartalommal (vagyis a bejegyzés nem jelenik meg, csak a címe). még szöszölök vele holnap.
most az új blog a sztár, de azért írok gyorsan egy receptet is. tegnapi találmány:
készíts elő két tavalyi konzervet, egy üveg sóban eltett rókagombát és egy télire eltett zöldpaszulyleves-alapot (részletek anyukámnál). odatehetsz egy edényben vizet forrni, ebben készül majd a penne.
a nagy teflontepsiben dinsztelj meg egy közepes hagymát, keverj hozzá egy késhegynyi őrölt csípőspaprikát, ezen pirítsad kicsit a gombát (remélem áztattad min. fél órát, hogy ne legyen ehetetlenül sós), majd add hozzá a zöldpaszulyt. fedő alatt párolod, időnként megkevered. ha már elég puha, két nagy paradicsomot (a héját leszedni) vágsz hozzá és 3-4 friss bazsalikomlevelet. pennével és tejföllel finom.
pár percig gondolkoztam azon, hogy angol nyelvű blogot írjak, mert gyakorolnom kellene a nyelvet. de aztán lemondtam. kényelmesebb magyarul csacsogni, firkálni, pötyögni.
ma kezdem építeni az új blogot. a régi még üzemel a reku.freeblog.hu oldalon, de nagyon unom már, hogy nem tudom megnyitni csak explorerrel. és ráadásul lassú…
ha lehetséges, átköltözöm ide. kérlek segítsetek, ha van tippetek, hogy kb. másfél évnyi freeblog.hu-s firkát hogyan lehet importálni. úgy veszem észre, erre nincs előregyártott szamárvezető.
és kívánjatok sok sikert! 🙂